Pta-peuter verdrink in bad | Maroela Media
Paramedici kort na hul aankoms by die hospitaal. Foto: Emer-G-Med
Paramedici het Dinsdagmiddag verbete geveg om die lewe van 'n kind, vermoedelik 18 maande oud, te red nadat hy in 'n bad in 'n huis in die ooste van Pretoria verdrink het.
Braam Kruger, woordvoerder van Emer-G-Med, het Woensdag aan Maroela Media gesê paramedici is omstreeks 16:40 na die huis in Faerie Glen ontbied.
"Met ons aankoms het die seuntjie geen tekens van lewe getoon nie. Paramedici van Netcare 911 sowel as Emer-G-Med het dadelik begin noodhulp toepas. Hulle het vir 'n geruime tyd verbete geveg om hom by te bring en het uiteindelik 'n flou pols gevind," het Kruger gesê.
Die seuntjie is na 'n hospitaal gehaas terwyl paramedici steeds gepoog het om hom aan die lewe te hou. "Hy is ongelukkig kort ná sy aankoms by die hospitaal dood. Die spanne het regtig hard gewerk en die uitkoms is moeilik om te aanvaar," het hy gesê.
Athlenda Mathe, woordvoerder van Netcare 911, het die voorval aan Maroela Media bevestig. Sy het gesê paramedici het sowat 'n uur lank probeer om die kind se lewe red.
Ao. Dave Miller, woordvoerder van die Garsfontein-polisie, het aan Maroela Media bevestig 'n kleuter is by die Unitas-hospitaal dood verklaar. Die polisie doen 'n geregtelike doodsondersoek.
Volgens 'n betroubare bron was 'n vrou, vermoedelik die kind se ma, histeries. Daar word vermoed dat sy die kind gebad het en etlike sekondes alleen gelaat het om sy klere te gaan kry, toe hy vermoedelik gegly en onder die water beland het.
Emer-G-Med Netcare 911 Pretoria verdrinkings
Baie baie hartseer…maar was die bad dan so vol water dat die kind nie "etlike sekondes" kon bo bly nie! Ag nee die arme kind, ons gebede is saam jou
Ai, dis absoluut vreeslik tragies.
Ek sal in my gebede dink aan hierdie gesin, en dat God aan hulle berusting sal gee.
Hoe moeilik dit ook mag wees, NIKS gebeur sonder dat God dit toelaat nie. Dit is deel van Sy plan, al verstaan ons dit glad nie.
Dit vat net 3cm water om in te verdrink!! Moenie oordeel nie asb mense!!! Sterkte aan die mamma en pappa xxx
Mama en papa sterkte met die verwerking an die kind se afsterwe. Ons sien nou in 'n spieël en 'n raaisel.
Mag God julle ryklik vertroos en bemoedig.
Liefde en seën wense vir mama, papa en ander familie
Dit is baie eina om n knd te verloor my hart gaan uit na di ouers en familie.Ons sal julle in ons gebede hou,hou net baie styf aan Jesus vas as dit ni vir Hom was nie sou ons nie di mas kon opkom ni.Sterkte